wickkiey/tamil-wikipedia-chunked huggingface dataset:
# ஆன்சு கிறித்தியன் ஆன்டர்சன்

## பயண நூல்கள்

1981 ல் நீண்ட பயண ஓவியங்களின் தொகுப்பு நூல்களை சுவீடனில் வெளியிட்டாா். ஆர்வம் மிகுந்த பிரயானியான ஆன்டர்சன் வேறு பல நீண்ட பயண நூல்களையும் வெளியிட்டுள்ளார்.அவற்றுள் ஹார்சின் பயணத்தின் நிழல் ஓவியங்கள், சுவிஸ் சாக்சோனி (Swiss Saxony) முதலியன குறிப்பிடத்தக்கதாகும். 1831 ல் கோடை காலம் (in the Summer of 1831) , ஒரு கவிஞனின் கடைவீதி (A Poet's Bazaar) , ஸ்பெயினில் (In Spain) , மற்றும் 1866 ல் போர்ச்சுகல் பயணம் (*Visit to Portugal in 1866*) போன்றவை இவர் எழுதிய வேறு சில பயண நூல்களாகும். (கடைசியாக குறிப்பிடப்பட்ட பயண நூலானது ஆன்டர்சனுடன் கோப்பென்ஹாகெனில் 1820 களின் மத்தியில் தன்னுடன் வசித்த போர்த்துகீசிய பால்ய நண்பர்களான ஜார்ஜ் மற்றும் ஜோஸ் ஓ' நெயில் (Jorge and Jose O'Neill) ஆகியோர்களைக் கானச்சென்ற பயண அனுபவங்களை அதில் விளக்கியுள்ளார்) ஆண்டெர்சன் அவருடைய பயண நூல்களில் பயணங்களை பற்றி எழுதுதலுக்கான சமகால மரபுகள் சிலவற்றை கவனத்தில் எடுத்துக் கொண்டார், ஆனால் அவருடைய சொந்த நோக்கங்களுக்காகவும் சில புது வகையான பாணியிலும் எழுதினார். அவரது பயண நூல்கள் ஒவ்வொன்றும் ஆவணமாகவும் மற்றும் விளக்கமான தொகுப்பாகவும் ஒருங்கினைத்து தான் கண்டதை தலைப்புகளை ஒட்டி அதிக தத்துவார்த்த பத்திகளைக் கொண்டிருக்குமாறு எழுதுவார். ஒரு எழுத்தாளராக அழியாமை மற்றும் கற்பனையின் தன்மை போன்றவை அவருடைய இலக்கிய பயண அறிக்கையில் கட்டாயம் இடம்பெற்றிருக்கும். “*சுவீடனில்*” (*In Sweden*) போன்ற சில பயண நூல்களில் அதிக கற்பனைக்கதைகள் (fairy-tales) இடம்பெற்றுள்ளது.  
1840 களில், ஆண்டர்சனின் கவனம் மேடை நாடகங்களின் மீது திரும்பியது. ஆனால் இது சிறிதளவே வெற்றியைக் கொடுத்தது. 1840 ல் இவரது படப்பத்தகம் (*Picture-Book*) என்ற படங்கள் இடம்பெறாத படைப்பு இவருக்கு நல்ல அதிர்ஷ்டமாக அமைந்தது. இரண்டாவது தொடர் புணைவுக் கதைகளின் தொகுப்பு 1838 ஆம் ஆண்டிலும் மூன்றாவது 1845 ஆம் ஆண்டிலும் வெளிவந்தது.சொந்த நாடான டென்மார்க்கில் அவரது சர்ச்சைக்குரிய கருத்துக்களுக்கு எதி்ர்ப்புகள் இருந்த போதிலும் இப்போது ஆண்டர்சன் ஐரோப்பா முழுவதும் கொண்டாடப்பட்டார்.  
தற்பொழுது 67, நெய்ஹான், கோப்பென்ஹாகெனில் இருக்கும் நினைவிடத்தில் 1845 மற்றும் 1864 க்கு இடைப்பட்ட காலத்தில் ஆன்சு கிறித்தியன் ஆன்டர்சன் வாழ்ந்தார்.
# ஆன்சு கிறித்தியன் ஆன்டர்சன்

## தொலைக்காட்சி கார்ட்டூன்கள்

ஆன்சு கிறித்தியன் ஆன்டர்சனின் கதைகளைத் தழுவி பெருமளவில் கார்ட்டூன்கள் தயாரிக்கப்பட்டன. இவ்வகையான கார்ட்டூன்கள் தொலைக்காட்சிகளில் வெற்றிகரமாக ஒளிபரப்புச் செய்யப்பட்டன. இலங்கையில் தேசிய தொலைக்காட்சியான ரூபவாகினியில் ஆன்சு கிறித்தியன் ஆன்டர்சனின் கார்ட்டூன்கள் சிங்கள மொழியில் மொழிபெயர்ப்புச் செய்யபட்டு ஒளிபரப்புச் செய்யப்பட்டது.
# ஆன்சு கிறித்தியன் ஆன்டர்சன்

## இறப்பு

.]]  
1872 வசந்தகாலத்தில், ஆண்டர்சன் தனது படுக்கையிலிருந்து விழுந்து கடுமையாக பாதிகப்பட்டார். இதிலிருந்து அவர் முழுமையாக குணமடைய வில்லை. இதன் பின் இவருக்கு கல்லீரல் புற்றுநோய்க்கான அறிகுறிகள் தென்படத் தொடங்கியது. இதனால் இவர் ஆகஸ்ட் 4, 1875 அன்று கோபனாவனில் உள்ள இவரின் நண்பரின் இல்லத்தில் இறந்தார். கோபனாவனில் உள்ள ஒரு கல்லறைத்தோட்டத்தில் இவர் அடக்கம் செய்யப்பட்டார். இவரின் இறுதி நாட்களில் இவர் உலகலாவியப்புகழினை ஏய்தியிருந்தார். டேனிஷ் அரசு இவரை ஒரு *தேசிய பொக்கிஷமாகக்* (national treasure) கருதி இவருக்கு ஆண்டுதோறும் ஊக்கத்தொகை அளித்துவந்தது. இவர் இறப்பதற்கு முன்பே இவருக்கு ஒரு நினைவுச்சிலை எழுப்புன் பணிகள் ஆகஸ்ட் சேபி என்னும் சிற்பியால் மேற்கொல்லப்பட்டிருந்தன.
# ஆன்சு கிறித்தியன் ஆன்டர்சன்

## தாக்கங்கள்

இவரின் பிறப்பின் 200ஆம் ஆண்டு நினைவாக 2005ஆம் ஆண்டினை *ஆன்டர்சன் ஆண்டு* என டென்மார்க் அரசு சிறப்பித்தது.. 13 மில்லியன் அமெரிக்க டாலர்கள் செலவில் இவரின் வாழ்வையும் படைப்புகளையும் புகழும் வண்ணம் ஒரு பூங்கா சாங்காயில் 2006 ஆம் ஆண்டு திறக்கப்பட்டது. சப்பானின் ஃபுனாபாசி நகரிலும் இவரின் பெயரால் ஒரு சிறுவர் பூங்கா உள்ளது.  
அமெரிக்காவில், நியூயார்க் உட்பட பல நகரங்களில் இவருக்கு சிலைகள் உள்ளன. அமெரிக்கக் காங்கிரசு நூலகத்தில் *அரிய புத்தகம் மற்றும் சிறப்பு தொகுப்புகள் பிரிவில்* (Rare Book and Special Collections Division) இவரின் புத்தகங்கள் காட்சிப்படுத்தப்படுள்ளது.
# ஆன்சு கிறித்தியன் ஆன்டர்சன்

## தாக்கங்கள்

### பன்னாட்டுக் குழந்தைகளின் புத்தக நாள்

1967 ஆம் ஆண்டு முதல் இளம் மக்களுக்கான புத்தகங்களின் பன்னாட்டு வாரியம் (International Board on Books for Young People - IBBY) என்னும் பன்னாட்டு ஆதாய நோக்கற்ற அமைப்பு (International Non–Profit Organization) இவர் பிறந்த ஏப்ரல் 2-ஆம் நாளை பன்னாட்டுக் குழந்தைகளின் புத்தக நாள் (International Children’s Book Day - ICBD) என அறிவித்து உலகம் முழுவதும் கொண்டாடி வருகிறது.
# ஆன்சு கிறித்தியன் ஆன்டர்சன்

## தாக்கங்கள்

### திரைப்படங்கள்

1952இல் இவரின் வாழ்வை தழுவிய கற்பனைத்திரைப்படம் இவரின் பெயராலேயே வெளியிடப்பட்டது. *Hans Christian Andersen: My Life as a Fairytale* என்னும் பெயரில் இவரின் வாழ்க்கைவரலாற்றுப்படம் 2003இல் வெளியானது. வால்ட் டிஸ்னி தொலைக்காட்சித் தொடர்களில் இவர் சிறு கற்பனைக் கதை மாந்தராக இடப்பெற்றுள்ளார்.
# ஆன்சு கிறித்தியன் ஆன்டர்சன்

## தொலைபேசி செயலி

- *கிவ்விங்டேல்ஸ்* GivingTales என்ற குழந்தைகளுக்கான கதை சொல்லும் செல்பேசி செயலி ஐக்கிய நாடுகளின் சிறுவர் நிதியத்தின் நிதி ஒத்துழைப்புடன் 2015 ல் உருவாக்கப்பட்டுள்ளது. இதில் வரும் கதைகள் ரோஜர் மூரி (*Roger Moore*),ஸ்டீபன் பிரை *Stephen Fry*, இவான் மெக்ரிகர் *Ewan McGregor*, ஜோன் கொலின்ஸ் *Joan Collins* மற்றும் ஜோனா லும்ரி *Joanna Lumley* ஆகியோரின் குரல்பதிவுகளால் சொல்லப்பட்டுள்ளது .
# 2010 பொதுநலவாய விளையாட்டுக்கள்

**2010 பொதுநலவாய விளையாட்டுக்கள்** பொதுநலவாய நாடுகளிடையே நடைபெறும் பத்தொன்பதாவது மற்றும் பொதுநலவாய விளையாட்டுக்கள் என்ற பெயரில் நடைபெறும் ஒன்பதாவது விளையாட்டுகளாகும். இவை இந்தியாவில் தில்லியில் 2010ஆம் ஆண்டு 3 அக்டோபர் முதல் 14 அக்டோபர் வரை நடைபெற உள்ளன. இதுவே இதுவரை இந்தியா மற்றும் தில்லியில் நடைபெறும் மிகப்பெரும் பல்துறை விளையாட்டுப் போட்டிகள் நிகழ்வாகும். இதற்கு முன்னர் 1951ஆம் ஆண்டிலும் 1982ஆம் ஆண்டிலும் ஆசிய விளையாட்டுகள் நடத்தி உள்ளது. பொதுநலவாய விளையாட்டுகள் 1998ஆம் ஆண்டு மலேசியாவின் கோலாலம்பூர் நகரை அடுத்து இரண்டாவது முறையாக ஆசியாவில் நடைபெறுகிறது.
# 2010 பொதுநலவாய விளையாட்டுக்கள்

### நிகழிடங்கள்

#### போட்டி இடங்கள்

விளையாட்டுக்களை நடத்த ஏற்கனவே உள்ள விளையாட்டரங்கங்கள் மற்றும் புதியதாக கட்டப்படும் விளையாட்டரங்கங்கள் பயன்படுத்தப்பட உள்ளன:
நடைபெறும்]]
- சவகர்லால் நேரு விளையாட்டரங்கம் – தட கள விளையாட்டுக்கள், புல்தரை பௌலிங், ஒலிம்பிக் பாரம் தூக்குதல்
- தியான் சந்த் தேசிய விளையாட்டரங்கம் – வளைதடிப் பந்தாட்டம்
- இந்திரா காந்தி மையம் – வில்வித்தை, மிதிவண்டி ஓட்டப்பந்தயம், சீருடற்பயிற்சிகள், மற்போர்
- தில்லி பல்கலைக்கழக விளையாட்டு மையம் – எழுவர் ரக்பி
- தியாகராஜ் விளையாட்டரங்கம் – வலைப் பந்தாட்டம் (நெட்பால்)
- சிரி கோட்டை விளையாட்டரங்கம் – பூப்பந்தாட்டம், சுவர்ப்பந்து
- முனைவர். கர்ணிசிங் சுடுதல் வெளி – சுடுதல் (விளையாட்டு)
- தல்கடோரா விளையாட்டரங்கம் – குத்துச்சண்டை
- எஸ்பிஎம் நீச்சல்குள வளாகம் – நீர் விளையாட்டுகள்
- ஆர்கே கண்ணா டென்னிஸ் வளாகம் – டென்னிசு
- யமுனா விளையாட்டு வளாகம் – மேசைப்பந்தாட்டம்  
விளையாட்டுக்களின் துவக்கவிழாவும் இறுதிவிழாவும் தடகளப் போட்டிகள்,பௌலிங்,பாரம் தூக்குதல் ஆகிய போட்டிகள் 75,000 நபர்கள் காணக்கூடியவகையில் புனரமைக்கப்பட்ட சவகர்லால் நேரு விளையாட்டரங்கில் நடைபெற உள்ளன.  
புதுதில்லியின் கிழக்குப்பகுதியில் உள்ள இந்திரபிரஸ்தா எஸ்டேட்டில் உள்ள 25,000 நபர்கள் காணக்கூடிய ஆசியாவிலேயே உள்விளையாட்டரங்களில் இரண்டாவதும் இந்தியாவின் மிகப் பெரியதுமான இந்திரா காந்தி மையத்தில் வில்வித்தை,மிதிவண்டி ஓட்டப்பந்தயம்,சீருடற்பயிற்சிகள் மற்றும் மற்போர் விளையாட்டுப் போட்டிகள் நடைபெறவுள்ளன.இம்மையம் பிற அரங்கங்களுடன் தனி பேருந்து வழித்தடங்களால் இணைக்கப்பட்டிருக்கும்.  
26 புதிய அரங்கங்களும் புத்துயிர் ஊட்டப்பட்ட சில பழைய விளையாட்டரங்கங்களும் பயன்படுத்தப் படும்.
# 2010 பொதுநலவாய விளையாட்டுக்கள்

### நிகழிடங்கள்

#### விளையாட்டுப் போட்டிகள் இல்லாத மையங்கள்

- 2010 பொதுநலவாய விளையாட்டுக்கள் தில்லி தலைமையகம்
- முதன்மை ஊடக மையம்
# 2010 பொதுநலவாய விளையாட்டுக்கள்

### சந்தைப்படுத்தல்

விளையாட்டுக்களுக்கான நற்பேறு சின்னமாக மனித உரு கொண்ட புலிச்சின்னம் வடிவமைக்கப்பட்டுள்ளது. புலி என்பதற்கான இந்திச் சொல்லான ஷேர் எனபதைக் கொண்டு ஷேரா என்றழைக்கப்படுகிறது.
# 2010 பொதுநலவாய விளையாட்டுக்கள்

### பசுமை விளையாட்டுக்கள்

விளையாட்டுகள் அமைப்பாளர்கள், விளையாட்டு அரங்கங்களை கட்டும்போதும் புனரமைக்கும்போதும், சூழலியல் கொள்கைகளை கருத்தில்கொண்டு "தன்னிறைவு விளையாட்டுக்கள்" (sustainable games) நடத்திட தங்கள் முனைப்பைக் காட்டிடுவதாக ஐக்கிய நாடுகள் சுற்றுச்சூழல் திட்டத்துடன் புரிந்துணர்வு ஒப்பந்தம் கையொப்பமிட்டுள்ளது. தியாகராசர் விளையாட்டரங்கம் சுற்றுச்சூழல் கொள்கைகளுக்கேற்ப கட்டப்பட்ட அரங்கதிற்கு ஓர் எடுத்துக்காட்டாக விளங்கும்.  
எடுத்துக்கொண்ட நோக்கத்திற்கு மாறாக பல சூழலியல் சச்சரவுகள் ஏற்பட்டுள்ளன; சுற்றுச்சூழலை மிகமோசமாக பாதிக்கக்கூடிய பலவற்றை நகர மக்கள் எடுத்துக்காட்டி போராட்டங்கள் நடத்தினர். சிரி கோட்டை வளாகத்தில் விளையாட்டுக்களுக்கான வசதிகள் செய்யும்பொருட்டு பாரம்பரியமிக்க மரங்களை வெட்டியதை எதிர்த்து உச்சநீதிமன்றத்தில் பொதுநல வழக்கு போடப்பட்டது. இதனை ஆய்வு செய்ய உச்சநூதிமன்றம் நியமித்த கட்டிட வடிவமைப்பாளர் சார்லசு கொரியா வடிவமைப்பில் சூழலியல் சார்ந்த பல குறைகளை சுட்டிக்காட்டினார். இருப்பினும், ஏப்ரல் 2009இல் "காலம் கடந்தமை" மற்றும் "சூழலியல் பாதிப்புகளை மீட்கவியலாது" என்ற காரணங்களால் கட்டமைப்புப்பணித் தொடர அனுமதித்தது.  
விளையாட்டுக்களில் பங்குபெற வரும் வீரர்களுக்கான **விளையாட்டுக்கள் சிற்றூரிலும்** சூழலியல் குறித்த சர்ச்சைகள் எழுந்துள்ளன.
# 2010 பொதுநலவாய விளையாட்டுக்கள்

## நிகழ்ச்சிநிரல்

2010 பொதுநலவாய விளையாட்டுக்களுக்கான அலுவல்முறை நிகழ்ச்சிநிரல் பின்வருமாறு:  
|-
||&nbsp;&nbsp;&nbsp;●&nbsp;&nbsp;&nbsp;||துவக்கவிழா|||&nbsp;&nbsp;&nbsp;●&nbsp;&nbsp;&nbsp;||போட்டி நிகழ்வுகள் |||&nbsp;&nbsp;&nbsp;●&nbsp;&nbsp;&nbsp;||இறுதி விழா
|-  
|-
! அக்டோபர்!! &nbsp;&nbsp;3&nbsp;&nbsp;
! &nbsp;&nbsp;&nbsp;4&nbsp;&nbsp;
! &nbsp;&nbsp;5&nbsp;&nbsp;
! &nbsp;&nbsp;6&nbsp;&nbsp;
! &nbsp;&nbsp;7&nbsp;&nbsp;
! &nbsp;&nbsp;8&nbsp;&nbsp;
! &nbsp;&nbsp;9&nbsp;&nbsp;
! &nbsp;&nbsp;10&nbsp;&nbsp;
! &nbsp;&nbsp;11&nbsp;&nbsp;
! &nbsp;&nbsp;12&nbsp;&nbsp;
! &nbsp;&nbsp;13&nbsp;&nbsp;
! &nbsp;&nbsp;14&nbsp;&nbsp;
! நிகழிடம்
|-
| விழாக்கள்||| ● || || || || || || || || || || ||| ● ||| சவகர்லால் நேரு விளையாட்டரங்கம்
|-
| நீர் விளையாட்டுக்கள் || ||| ● ||| ● ||| ● ||| ● ||| ● ||| ● ||| ● ||| ● ||| ● ||| ● || ||| எஸ்பிஎம் நீச்சல்குள வளாகம்
|-
| வில்வித்தை || ||| ● ||| ● ||| ● ||| ● ||| ● ||| ● ||| ● || || || || ||| யமுனா விளையாட்டு வளாகம்
|-
| தட கள விளையாட்டுக்கள் || || || ||| ● ||| ● ||| ● ||| ● ||| ● ||| ● ||| ● || ||| ● ||| சவகர்லால் நேரு விளையாட்டரங்கம் & இந்தியா வாயில் (India Gate)
|-
| பூப்பந்தாட்டம் || ||| ● ||| ● ||| ● ||| ● ||| ● ||| ● ||| ● ||| ● ||| ● || ||| ● ||| சிரி கோட்டை விளையாட்டரங்கம்
|-
| குத்துச்சண்டை || || ||| ● ||| ● ||| ● ||| ● ||| ● ||| ● ||| ● || ||| ● || ||| தல்கடோரா விளையாட்டரங்கம்
|-
| மிதிவண்டி ஓட்டப்பந்தயம் || || ||| ● ||| ● ||| ● ||| ● || ||| ● || || ||| ● || ||| இந்திரா காந்தி மையம், இந்தியா வாயில் (India Gate)
|-
| சீருடற்பயிற்சிகள் || ||| ● ||| ● ||| ● ||| ● ||| ● || || || ||| ● ||| ● ||| ● ||| இந்திரா காந்தி மையம்
|-
| வளைதடிப் பந்தாட்டம் || ||| ● ||| ● ||| ● ||| ● ||| ● ||| ● ||| ● ||| ● ||| ● ||| ● ||| ● ||| தியான் சந்த் தேசிய விளையாட்டரங்கம்
|-
| புல்தரை பௌலிங் || ||| ● ||| ● ||| ● ||| ● ||| ● ||| ● ||| ● ||| ● ||| ● ||| ● || ||| சவகர்லால் நேரு விளையாட்டரங்கம்
|-
| வலைப் பந்தாட்டம் || ||| ● ||| ● ||| ● ||| ● ||| ● ||| ● ||| ● ||| ● ||| ● || ||| ● ||| தியாகராஜ் விளையாட்டரங்கம்
|-
| எழுவர் ரக்பி || || || || || || || || ||| ● ||| ● || || ||| தில்லி பல்கலைக்கழகம்
|-
| சுடுதல் (விளையாட்டு) || || ||| ● ||| ● ||| ● ||| ● ||| ● ||| ● ||| ● ||| ● ||| ● || ||| முனைவர். கர்ணிசிங் சுடுதல் வெளி
|-
| சுவர்ப்பந்து || ||| ● ||| ● ||| ● ||| ● ||| ● ||| ● ||| ● ||| ● ||| ● ||| ● || ||| சிரி கோட்டை விளையாட்டரங்கம்
|-
| மேசைப்பந்தாட்டம் || ||| ● ||| ● ||| ● ||| ● ||| ● ||| ● ||| ● ||| ● ||| ● ||| ● ||| ● ||| யமுனா விளையாட்டு வளாகம்
|-
| டென்னிசு || ||| ● ||| ● ||| ● ||| ● ||| ● ||| ● ||| ● || || || || ||| ஆர்கே கண்ணா டென்னிஸ் வளாகம்
|-
| ஒலிம்பிக் பாரம் தூக்குதல் || ||| ● ||| ● ||| ● ||| ● ||| ● ||| ● ||| ● ||| ● ||| ● || || ||| சவகர்லால் நேரு விளையாட்டரங்கம்
|-
| மற்போர் || || ||| ● ||| ● ||| ● ||| ● ||| ● ||| ● || || || || ||| இந்திரா காந்தி மையம்
|-
! அக்டோபர்!! 3
! 4
! 5
! 6
! 7
! 8
! 9
! 10
! 11
! 12
! 13
! 14
! நிகழிடம்
# 2010 பொதுநலவாய விளையாட்டுக்கள்

## பங்குபெறும் நாடுகள்

2010 பொதுநலவாய விளையாட்டுகளில் பங்குபெற தற்போது 72 நாடுகள் திட்டமிட்டுள்ளன. பொதுநலவாய நாடுகளிலிருந்து பிஜி விலக்கப்பட்டிருப்பதால் விளையாட்டுகளில் பங்குபெற தடை செய்யப்பட்டுள்ளது. ருவாண்டா 2009ஆம் ஆண்டு பொதுநலவாயத்தில் இணைந்ததை யடுத்து இவ்விளையாட்டுகளில் பங்கேற்க தனது அணியை அனுப்புகிறது.  
| *
*
*
*
*
*
*
*
*
*
*
*
*
*
*
*
*
* | *
*
*
*
*
*
*
*
*
*
*
*
*
*
*
*
*
* | *
*
*
*
*
*
*
*
*
*
*
*
*
*
*
*
*
* | *
*
*
*
*
*
*
*
*
*
*
*
*
*
*
*
*
* | } |
| --- | --- | --- | --- | --- |
# 2010 பொதுநலவாய விளையாட்டுக்கள்

## சர்ச்சையில் இப்போட்டி

### கட்டமைப்புக் குறைபாடுகள்

21 அக்டோபர் 2010 மைதானத்திற்கு வெளியே உள்ள நடை மேம்பாலம், இடிந்து நொறுங்கியதில் 27 தொழிலாளர்கள் பலத்த காயம் அடைந்தனர்.இதன் தொடர்ச்சியாக 22 அக்டோபர் 2010 இம்மைதானத்தில் உள்ள பளுதூக்குதல் மையத்தின் அலங்கார மேற்கூரை இடிந்து விழுந்ததுகடந்த 3 நாட்களில் 3 வது முறையாக மைதானத்தில் சில பகுதிகள் இடிந்து விழுந்ததால், காமன்வெல்த் போட்டிக்கு பெரும் பின்னடைவு ஏற்பட்டுள்ளது.  
விளையாட்டு வீரர், வீராங்கனைகள் தங்குவதற்கான குடியிருப்பு வளாகம், ***விளையாட்டு கிராமம்*** என்று அழைக்கப்படுகிறது.இந்த அடுக்குமாடி குடியிருப்பில் போதிய வசதிகள் இல்லை என்றும், வீரர், வீராங்கனைகள் தங்க இயலாத அளவுக்கு இருப்பதாக பல்வேறு நாடுகள் குற்றம் சாட்டின.இதனால் போட்டி நடத்துவதில் பின்னடைவு ஏற்பட்டுள்ளது  
இந்த ஆடுகளத்தினை செப்பனிடுவதில் ஈடுபட்டிருந்த PNR Infra(http://www.pnr.in) என்ற நிறுவனத்தை கருப்பு பட்டியலில் சேர்த்தது அரசு.
# 2010 பொதுநலவாய விளையாட்டுக்கள்

## சர்ச்சையில் இப்போட்டி

### பாதுகாப்பு கவலைகள்

சம்மு காசுமீர் கலவரங்கள், பாபர் மசூதி தீர்ப்பினால் எழக்கூடிய கலவரங்கள்,வெளிநாட்டுத் தீவிரவாதிகள் மும்பை சம்பவம் போன்ற தாக்குதல் நடத்தக்கூடிய வாய்ப்பு எனப் பல காரணங்களால் பங்கேற்கும் நாடுகள் கவலையடைந்துள்ளன.பாதுகாப்பு பிரச்னை காரணமாக காமன்வெல்த் போட்டியில் இருந்து இங்கிலாந்தின் "டிரிபிள் ஜம்ப்' வீரர் பிலிப்ஸ் இடோவு விலகியுள்ளனர். இதே போல ஒலிம்பிக் 400 மீ., ஓட்டத்தில் தங்கம் வென்ற இங்கிலாந்தின் தடகள வீராங்கனை கிறிஸ்டியன் ஒகுருகு, மெல்போர்ன் காமன்வெல்த், 1500 மீ., ஓட்டத்தில் தங்கம் வென்ற லிசா டோப்ரிஸ்கி ஆகியோரும் விலகியுள்ளனர்.
# படிமம்:2010 Commonwealth Games Logo.svg.png

## சுருக்கம்

The image is used to identify the organization 2010 Commonwealth Games, a subject of public interest. The significance of the logo is to help the reader identify the organization, assure the readers that they have reached the article containing critical commentary about the organization, and illustrate the organization's intended branding message in a way that words alone could not convey.
# சங்க கால ஊர்கள்

**சங்க கால ஊர்கள்** என்னும் தொடர் சங்கநூல்களில் குறிப்பிடப்பட்டுள்ள ஊர்களைக் குறிக்கும். இங்கு ஊர் என்பது ஊரோ, நகரமோ, தலைநகரமோ, துறைமுகமோ எதுவாயினும் அனைத்தையும் குறிக்கும் பொதுச்சொல்லாகப் பயன்படுத்தப்பட்டுள்ளது. சங்க கால ஊர்களில் பல இன்றும் அக்காலப் பெயருடன் உள்ளன. சில ஊர்ப்பெயர்கள் திரிந்துள்ளன. சில ஊர்களைப் பாடலிலுள்ள குறிப்புகளை நோக்கி இன்ன ஊர் என ஊகிக்க முடிகிறது. சில ஊர்ப்பெயர்களை வெளிநாட்டார் குறிப்புகளிலிருந்து அறிய முடிகிறது. அவ்வாறு தொகுக்கப்பட்டுள்ள 201 ஊர்ப் பெயர்கள் அகர வரிசையில் காட்டப்பட்டுச் செய்திகள் தரப்படுகின்றன.  
அவ்வாறு காணும்போது சங்கப் பாடல்களே அடிப்படைச் சான்றுகளாக (primary sources) அமைகின்றன. அவை ஆங்காங்கே தரப்பட்டுள்ளன. பிற நூல்கள் தரும் செய்திகள் துணைச்சான்றுகளாகக் (secondary sources) கொள்ளப்பட்டு ஆங்காங்கே சுட்டப்படுகின்றன.
# சங்க கால ஊர்கள்

## ஊர்களின் பட்டியல்

விக்கிப்பீடியாவில் இருப்பிடம் காட்டப்பட்டுள்ள ஊராயின் அவ்வூரின் வரலாறு என்ற முறையில் இணைக்கப்பட்டு இணைப்பு சுட்டப்படுகிறது.
- அ, ஆ, இ, ஈ, உ, ஊ, எ, ஏ, ஐ, ஒ, ஓ,
- க, கா, கு, கூ, கொ, கோ,
- சா, சி, செ, சோ,
- த, தி, து, தூ, தே, தொ,
- ந, நா, நி, நீ, நெ, நே,
- ப, பா, பி, பு, பூ, பெ, பே, பொ, போ,
- ம, மா, மி, மு, மூ, மை, மோ,
- வ, வா, வி, வீ, வெ, வே,
# சங்க கால ஊர்கள்

## அ

1. அகப்பா
1. அட்ட வாயில்
1. அஞ்சில்
1. அம்பர்
1. அரிசில்
1. அரிமணவாயில் உறத்தூர்
1. அரையம்
1. அலைவாய்
1. அழுந்தூர்
# சங்க கால ஊர்கள்

## ஆ

1. ஆமூர்
1. ஆர்க்காடு
1. ஆலங்கானம்
1. ஆலமுற்றம்
1. ஆவினன்குடி
1. ஆவூர்
# சங்க கால ஊர்கள்

## இ

1. இடும்பில்
1. இடைக்கழி நாடு
1. இடையாறு
1. இரணிய முட்டம்
1. இரும்பை
1. இலங்கை (நன்மாவிலங்கை)
1. இலவந்திகைப்பள்ளி
# சங்க கால ஊர்கள்

## ஈ

1. ஈந்தூர் (ஈந்தை)
1. ஈழம்
# சங்க கால ஊர்கள்

## உ

1. உம்பற்காடு
1. உறத்தூர் (அரிமண வாயில்
1. உறந்தை (உறையூர்)
# சங்க கால ஊர்கள்

## ஊ

1. ஊணூர்
# சங்க கால ஊர்கள்

## எ

1. எயில்
1. எயிற்பட்டினம்
1. எருமை குடநாடு
1. எருமை நன்னாடு
1. எருமையூர்
1. எறிச்சலூர்
# சங்க கால ஊர்கள்

## ஏ

1. ஏரகம் (திருவேரகம்)
1. ஏழெயில்
1. ஏறை
# சங்க கால ஊர்கள்

## ஐ

1. ஐயூர்
# சங்க கால ஊர்கள்

## ஒ

1. ஒகந்தூர்
1. ஒல்லையூர்
# சங்க கால ஊர்கள்

## ஓ

1. ஓய்மானாடு
# சங்க கால ஊர்கள்

## க

1. கச்சி
1. கடம்பின் பெருவாயில்
1. கடியலூர்
1. கட்டூர் - விரவுமொழிக் கட்டூர்
1. கண்டீரம்
1. கபிலநெடுநகர்
1. கரும்பனூர்
1. கருவூர்
1. கல்லாடம்
1. கழார்
1. கழுமலம்
1. கள்ளூர் என்னும் கள்ளில்
# சங்க கால ஊர்கள்

## கா

1. காமூர்
1. காரியாறு
1. காழகம்
1. கானப்பேரெயில்
1. கானலம்பெருந்துறை
# சங்க கால ஊர்கள்

## கு

1. குடநாடு
1. குடந்தை
1. குடபுலம்
1. குடவரை, கொல்லிக் குடவரை
1. குடவாயில்
1. குடவாயிற் கோட்டம்
1. குடுமி (குடுமியான்மலை)
1. குதிரை
1. குமட்டூர்
1. குமரி
1. குமுழிஞாழல் இவ்வூரில் வாழ்ந்த சங்ககாலப் பெண்பாற்புலவர் குமுழி ஞாழலார் நப்பசலையார்
1. குராப்பள்ளி
1. குராலம் பறந்தலை
1. குழுமூர்
1. குளமுற்றம்
1. குறுக்கைப் பறந்தலை (குறும்பூர்)
# சங்க கால ஊர்கள்

## கூ

1. கூடகாரம்
1. கூடல் (நான்மாடக்கூடல்)
1. கூடல் (அகுதை கூடல்)
# சங்க கால ஊர்கள்

## கொ

1. கொங்கு
1. கொடுங்கால்
1. கொடுமணம்
1. கொல்லிக்கூற்றம்
1. கொற்கை
# சங்க கால ஊர்கள்

## கோ

1. கோட்டம்பலம்
1. கோடி \ தனுஷ்கோடி \
1. கோடை \ கொடைக்கானல் \
1. கோவல் \ கோவலூர் \
1. கோவூர்
1. கோழி
1. கோனாட்டு எறிச்சலூர்
# சங்க கால ஊர்கள்

## சா

1. சாய்க்காடு \ சாய்க்கானம் \
# சங்க கால ஊர்கள்

## சி

1. சிக்கற்பள்ளி
1. சித்திரமாடம்
1. சிறுகுடி
1. சிறைக்குடி
# சங்க கால ஊர்கள்

## செ

1. செங்கண்மா \ செங்கண்மாத்து வேள் நன்னன் சேய் நன்னன்
1. செந்தில் \ அலைவாய் \ திருச்சீரலைவாய் \
1. செல்லி \ செல்லுர் \
# சங்க கால ஊர்கள்

## சோ

1. சோணாடு
1. சோழ நன்னாடு
# சங்க கால ஊர்கள்

## த

1. தகடூர் \ தகடூர் எறிந்த பெருஞ்சேரல் இரும்பொறை \ தருமபுரி \
1. தண்டாரணியம் (தண்டு ஆரணியம், இந்தியாவின் முதுகந்தண்டு போல அமைந்துள்ள தக்கணப் பீடபூமிக் காடுகள்)
1. தமிழகம் \ தமிழ் \
1. தலையாலங்கானம் \ ஆலங்கானம் \
# சங்க கால ஊர்கள்

## தி

1. திருப்போர்ப்புரம்
# சங்க கால ஊர்கள்

## து

1. துவரை = துவாரகை
1. துளுநாடு
1. துறையூர் (சங்ககாலம்), திருச்சி மாவட்டத்தஅல் உள்ள துறையூர்
# சங்க கால ஊர்கள்

## தூ

1. தூங்கெயில் \ தூங்கெயில் கதவம் \ தூங்கெயில் எறிந்த தொடிதோட் செம்பியன் \
# சங்க கால ஊர்கள்

## தே

1. தேனூர்
# சங்க கால ஊர்கள்

## தொ

1. தொண்டி
1. தொண்டை நாடு
1. தொழுநை (யமுனை)
# சங்க கால ஊர்கள்

## ந

1. நல்லூர் \ இடைக்கழி நாட்டு நல்லூர் நத்தத்தனார் \
# சங்க கால ஊர்கள்

## நா

1. நாஞ்சில் \ நாஞ்சில் வள்ளுவன் \ நாஞ்சில் பொருநன் \
1. நாலூர்
1. நாலை கிழவன் நாகன்
1. நாவலந் தண்பொழில்
1. நான்மாடக் கூடல்
# சங்க கால ஊர்கள்

## நி

1. நியமம்
# சங்க கால ஊர்கள்

## நீ

1. நீடூர்
1. நீர்கூர்
1. நீர்ப்பெயற்று
# சங்க கால ஊர்கள்

## நெ

1. நெய்தலங்கானல் \ நெய்தலங்கானல் இளஞ்சேட் சென்னி \
1. நெல்லின் ஊர்
# சங்க கால ஊர்கள்

## நே

1. நேரி \ நேரிப் பொருநன் \ நேரியோர் \
1. நேரிவாயில்
# சங்க கால ஊர்கள்

## ப

1. பந்தர்
1. பரங்குன்று
1. பருவூர்ப் பறந்தலை
1. பல்குன்றக் கோட்டம்
1. பவத்திரி
1. பறம்பு
# சங்க கால ஊர்கள்

## பா

1. பாடலி
1. பாமுள்ளூர்
1. பாரம் \ பாரத்துத் தலைவன் ஆர நன்னன் \ நெடும்பார தாயனார் \ பனம்பாரனார் \
1. பாலை \ பாலைக் கௌதமனார் \ = பாலக்காடு \
1. பாழி \ செருப்பாழி \ மிதியல் செருப்பு \ சோழன் செருப்பாழி எறிந்த இளஞ்சேட் சென்னி \ பாழிச்சிலம்பு \ பாழிப் பறந்தலை \
# சங்க கால ஊர்கள்

## பி

1. பிசிர் \ பிசிராந்தையார் \ பிசிரோன் \
1. பிடவூர் \ சோழ நன்னாட்டுப் பிடவூர் \
# சங்க கால ஊர்கள்

## பு

1. புகார் \ காவிரிப்பூம் பட்டினம் \
1. புறந்தை
1. புனல் நாடு
# சங்க கால ஊர்கள்

## பூ

1. பூச்சாற்றூர் \ சோணாட்டுப் பூச்சாற்றூர்
1. பூழிநாடு
# சங்க கால ஊர்கள்

## பெ

1. பெருங்குன்றூர் \ பெருங்குன்றார் கிழார் \
1. பெருமாவிலங்கை
1. பெருவாயில் \ கடம்பின் பெருவாயில் \
# சங்க கால ஊர்கள்

## பே

1. பேரெயில்
# சங்க கால ஊர்கள்

## பொ

1. பொதியில்
1. பொதினி
1. பொறையாறு \ பொறையாற்றுக் கிழான் \
# சங்க கால ஊர்கள்

## போ

1. போந்தை
1. போஒர் \ போஒர் கிழவோன் \
1. போர்ப்புறம்
1. போர்வை
# சங்க கால ஊர்கள்

## ம

1. மதுரை \ திருமருத முன்றுறை \ திருமருத நீர்ப்பூந்துறை \ நான்மாடக் கூடல் \
1. மருங்கை \ மருங்கூர்ப் பட்டினம் \
1. மருந்தில் கூற்றம்
1. மல்லி \ மல்லி கிழான் \
1. மழபுலம் \ மழவர் \
# சங்க கால ஊர்கள்

## மா

1. மாங்காடு
1. மாங்குடி
1. மாந்தை \ மரந்தை \ மாந்தரன் \
# சங்க கால ஊர்கள்

## மி

1. மிழலை
# சங்க கால ஊர்கள்

## மு

1. முக்காவல் நாடு \ முக்காவல் நாட்டு ஆமூர் மல்லன் \
1. முத்தூறு
1. முசிறி (சேரநாட்டுத் துறைமுகம்)
1. முதுவெள்ளிலை
1. முள்ளூர்
1. முழையூர்
# சங்க கால ஊர்கள்

## மூ

1. மூவெயில்
# சங்க கால ஊர்கள்

## மை

1. மையல் \ மையற் கோமான் \
1. மையூர் \ மையூர் கிழான் \
# சங்க கால ஊர்கள்

## மோ

1. மோகூர் \ மோகூர் மன்னன் \
1. மோசி \ மோசி கீரன் \
# சங்க கால ஊர்கள்

## வ

1. வஞ்சி
1. வடபுலம்
1. வடுகர் தேஎம் \ வடுகர் தேயம்
1. வல்லம் \ வல்லத்துப் புறமிளை
1. வல்லார் \ வல்லார் கிழான் பண்ணன் \
# சங்க கால ஊர்கள்

## வா

1. வாகை \ வாகைப் பறந்தலை \
1. வாட்டாறு \ வாட்டாற்று எழினியாதன் \
1. வாயில் \ நேரிவாயில் \
# சங்க கால ஊர்கள்

## வி

1. வியலூர்
1. விளங்கில்
# சங்க கால ஊர்கள்

## வீ

1. வீரை \ வீரை முன்றுறை \ வீரை வேண்மான் \
# சங்க கால ஊர்கள்

## வெ

1. வெண்ணி \ வெண்ணிப் பறந்தலை \ வெண்மணி வாயில்
1. வெண்ணிவாயில்
1. வெள்ளியம்பலம்
1. வெள்ளில் மன்றம்
1. வெளியம்
1. வெளியனூர்
# சங்க கால ஊர்கள்

## வே

1. வேங்கடம் \ வேங்கட வைப்பு \ வேங்கட நாடு \
1. வேம்பி
1. வேலூர்
1. வேளூர் வாயில்  
2 ↑INDEX DES MOTS DE LA LITERATURE TAMOULE ANCIENNE (1970) (சங்கநூல் சொல்லடைவு)
# சங்க கால ஊர்கள்

## மேலும் பார்க்க

:தேவாரத் திருத்தலங்கள்
# சங்க கால ஊர்கள்

## இதையும் பார்க்க

- ஊர்ப் பெயரின் பொதுக்கூற்று வடிவங்கள்
# 2009 ஒடிசா மக்களவை உறுப்பினர்கள்

2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் ஒடிசா மாநிலத்திலிருக்கும் 21 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.  
தேர்தலுக்கு சில வாரங்களுக்கு முன்பு, பிஜு ஜனதா தளத்திற்கும் அதன் நீண்டகால கூட்டாளியான பாரதிய ஜனதா கட்சிகும் இடையே தொகுதிப் பங்கீடு பேச்சுவார்த்தைகள் முறிந்தன. பின்னர் பிஜு ஜனதா தளம் மூன்றாவது முன்னணியில் இணைந்தது. காந்தமால் கலவரம் தொடர்பாக பாஜகவுடனான கூட்டணியை முறித்துக் கொண்டதாக பிஜு ஜனதா தளத் தலைவர் நவீன் பட்நாய்க் கூறினார்.
| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | பர்கார்க் | சஞ்சய் போய் | இந்திய தேசிய காங்கிரஸ் |  |
| 2 | சுந்தர்கார்க் | ஹேமானந்த் பிஸ்வால் | இந்திய தேசிய காங்கிரஸ் |  |
| 3 | காலஹண்டி | பக்த சரண்தாஸ் | இந்திய தேசிய காங்கிரஸ் |  |
| 4 | பலசோர் | ஸ்ரீகாந்த் குமார் ஜெனா | இந்திய தேசிய காங்கிரஸ் |  |
| 5 | ஜெய்ப்பூர் | மோகன் ஜெனா | பிஜு ஜனதா தளம் |  |
| 6 | கியோன்ஜார் | யஸ்பந்த் நாராயண்சிங் லகூரி | பிஜு ஜனதா தளம் |  |
| 7 | கட்டாக் | பாரத்ருகாரி மக்தாப் | பிஜு ஜனதா தளம் |  |
| 8 | நபராங்பூர் | பிரதீப் மாஜ்கி | இந்திய தேசிய காங்கிரஸ் |  |
| 9 | பூரி | பினாகி மிஸ்ரா | பிஜு ஜனதா தளம் |  |
| 10 | பெர்ஹாம்பூர் | சிதந்த் மகோபாத்ரா | பிஜு ஜனதா தளம் |  |
| 11 | கேந்த்ரபாரா | பைஜெயந்த் ஜெய் பாண்டா | பிஜு ஜனதா தளம் |  |
| 12 | கோராபுட் | ஜெயராம் பாங்கி | பிஜு ஜனதா தளம் |  |
| 13 | புபனேஸ்வர் | டாக்டர். (பேராசிரியர்) பிரசன்னகுமார் படசானி | பிஜு ஜனதா தளம் |  |
| 14 | சம்பல்பூர் | அமர்நாத் பிரதான் | இந்திய தேசிய காங்கிரஸ் |  |
| 15 | அஸ்கா | நித்யானந்த பிரதான் | பிஜு ஜனதா தளம் |  |
| 16 | கந்தமால் | ருத்ர மதப்ராய் | பிஜு ஜனதா தளம் |  |
| 17 | தென்கானல் | தத்கடா சதபதி | பிஜு ஜனதா தளம் |  |
| 18 | பத்ராக் | அர்ஜீன் சரண் சேதி | பிஜு ஜனதா தளம் |  |
| 19 | போலங்கீர் | காளிகேஷ் நாராயண்சிங் டியோ | பிஜு ஜனதா தளம் |  |
| 20 | ஜகதீஷ்சிங்பூர் | பிபு பிரசாத் தராய் | இந்திய பொதுவுடமைக் கட்சி (மார்க்சியம்) |  |
| 21 | மயூர்பாஞ்ச் | லட்சுமண் துடு | பிஜு ஜனதா தளம் | } |
# 2009 ஒடிசா மக்களவை உறுப்பினர்கள்

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  
- பிஜு ஜனதா தளம் - 14
- இந்திய தேசிய காங்கிரஸ் - 6
- இந்திய பொதுவுடமைக் கட்சி (மார்க்சியம்)-1
# பொபிலி அரசர்

**ராமகிருஷ்ண ரங்கா ராவ்** (தெலுங்கு: రామకృష్ణ రంగారావు) என்னும் இயற்பெயர் கொண்ட **பொபிலி அரசர்** (பிப்ரவரி 20, 1901 – மார்ச் 10, 1978) 1930 களில் நீதிக்கட்சியின் தலைவரும், சென்னை மாகாணத்தின் பிரதமரும் (முதல்வர்) ஆவார். பின்னாளில் இந்திய அரசியலமைப்பு சட்ட ஆணையத்தின் உறுப்பினராகவும், ஆந்திர சட்டமன்ற உறுப்பினராகவும் இருந்தார். தற்கால ஆந்திரப் பிரதேச மாநிலத்தின் பொப்பிலி சமஸ்தானத்தின் மன்னராக இருந்தவர்.
# பொபிலி அரசர்

## பிறப்பும் படிப்பும்

தற்போதைய ஆந்திர மாநிலத்தில் 1901 -இல் ராமகிருஷ்ண ரங்கா ராவ் பொபிலி அரசகுலத்தில் பிறந்தார். அவரது தந்தை வெங்கட கிருஷ்ண ரங்கா ராவ் பொபிலியின் ஜமீந்தாராக இருந்தவர். ராமகிருஷ்ண ரங்கா ராவுக்கு ஐரோப்பிய ஆசிரியர்களைக் கொண்டு வீட்டிலேயே கல்வி அளிக்கப் பட்டது. 1921 இல் அவரது தந்தை மறைந்த பின் பொபிலியின் பதின்மூன்றாவது அரசராக இவர் அறிவிக்கப்பட்டார்.
# பொபிலி அரசர்

## அரசியல் வாழ்க்கை

ரங்கா ராவ் 1925 ஆம் ஆண்டு இந்திய நாடாளுமன்றத்தின் மேலவையில் (கவுன்சில் ஆஃப் ஸ்டேட்) உறுப்பினரானார்; 27 வரை அப்பதவியில் நீடித்தார். 1930 இல் சென்னை மாகாண சட்டமன்றத் தேர்தலில் விசாகப்பட்டினம் தொகுதியில் நீதிக்கட்சி சார்பில் போட்டியிட்டு வெற்றி பெற்றார். (இக்காலகட்டத்தில் தான் அவர் ஆந்திர பல்கலைக்கழகத்தின் வேந்தராகவும் பணியாற்றினார்) 1931 இல் லண்டனில் நடை பெற்ற இரண்டாவது வட்ட மேஜை மாநாட்டில் இந்திய நிலச்சுவான்தார்களின் பிரதிநிதியாகக் கலந்து கொண்டார். அதே ஆண்டு நீதிக்கட்சியில் ஜமீந்தார்கள் கோஷ்டியின் தலைவரானார். நீதிக்கட்சித் தலைவரும், சென்னை முதல்வருமான முனுசாமி நாயுடுக்கு எதிராகக் கட்சிக்குள் போர்க் கொடி தூக்கினார். அமைச்சர் பதவிகிட்டாத ஜமீந்தார்கள் அவருக்கு ஆதரவாக இருந்தனர். 1932 அக்டோபரில் நடைபெற்ற நீதிக்கட்சியின் மாநாட்டில் பெரும் குழப்பத்திற்கிடையே ரங்கா ராவ், கட்சியின் தலைவராகத் தேர்ந்தெடுக்கப் பட்டார். கட்சித் தலைமையிலிருந்து வெளியேற்றப்பட்ட முனுசாமி நாயுடு, ரங்கா ராவ் அடுத்து தன் மீது நம்பிக்கையில்லாத் தீர்மானம் கொண்டு வருவார் என்ற அச்சத்தில் முதல்வர் பதவியிலிருந்து விலகினார். அவருக்குப் பதில் நவம்பர் 5, 1932 இல், ரங்கா ராவ் சென்னை மாகாண முதல்வரானார்.  
ரங்கா ராவின் பதவிக்காலத்தில் சென்னை நகரத்தில் மீண்டும் மேயர் பதவி ஏற்படுத்தப்பட்டது. 1688 முதல் 1801 வரை பழக்கத்திலிருந்த மேயர் ஆட்சி முறையை ஜனவரி 17, 1933 இல் நகர முனிசிபல் சட்டத்தின் மூலம் ரங்காராவ் மீண்டும் கொண்டு வந்தார். நீதிக்கட்சியின் ஸ்ரீராமுலு நாயுடு சென்னையின் மேயரானார். அவருக்குப் பின் மற்றொரு நீதிக்கட்சித் தலைவரான முத்தைய்யா செட்டியார் மேயராகப் பணியாற்றினார். ரங்காராவின் நிர்வாகம் ஜமீன்தார் ஆதரவு அரசாகவே பரவலாகக் கருதப்பட்டாலும், அவரது ஆட்சிகாலத்தில் சிறு விவசாயிகளுக்கு ஆதரவாகச் சில நிகழ்வுகளும் நடந்தன. ரஙகா ராவின் அரசு பண்ணைத்தோட்டங்கள் நிலச் சட்டம், 1908 ஐ திருத்தியதன் மூலம் சிறு விவசாயிகளின் சில உரிமைகளைப் பாதுகாத்தது; இடைத்தரகர்களான ”இனாம்தார்”களின் பிடியிலிருந்து அவர்களை விடுவிக்க முயற்சியும் செய்தது. ரங்கா ராவின் ஆட்சி காலத்தில் (1936) தான் சென்னை மாகாணத்தின் கஞ்சம் மாவட்டம் பிரிக்கப்பட்டு புதிதாக உருவாக்கப்பட்ட ஒரிசா மாநிலத்துடன் இணைக்கப்பட்டது. பின்னர் பல ஆண்டுகள் அரசியலிலிருந்து ஓய்வு பெற்றார். 1967 ஆம் ஆண்டு ஆந்திர சட்டமன்றத் தேர்தலில் வென்று 1972 வரை சட்டமன்ற உறுப்பினராகப் பணியாற்றினார். ரங்கா ராவ் குதிரைப் பந்தயம், போலோ போன்ற விளையாட்டுகளில் ஆர்வம் கொண்டவர். அவருக்குப் பின் அவரது மகன் வெங்கடகோபால கிருஷ்ண ரங்கா ராவ் பொபிலியின் அரசரானார்.
# பொபிலி அரசர்

## இதனையும் காண்க

- பொப்பிலி
# எய்ட்ஸ் விழிப்புணர்வு

**எய்ட்ஸ் விழிப்புணர்வு** எனப்படுவது எய்ட்சு நோய் பரவலைத் தடுக்க அல்லது கட்டுப்படுத்த நோய் பற்றிய விழிப்புணர்வை மக்கள் மத்தியில்,அமைப்புகள் மூலம் ஏற்படுத்துதலாகும்.
# எய்ட்ஸ் விழிப்புணர்வு

## எய்ட்ஸ் ஒரு தீ நுண்மத்தால் (வைரசால்) பரவும் நோய்

எச்.ஐ.வி எனும் வைரஸினால்தான் எய்ட்ஸ் ஏற்படுகிறது. வைரஸ் என்பதை நோயை உண்டாக்கக்கூடிய மிக சிறிய நுண்ணுயிர் என்று சொல்லலாம். பக்டீரியா (Bacteria), பங்கஸ் (Fungus) போன்ற நுண்ணுயிர்களைச் சாதாரண நுணுக்குக்காட்டி (Microscope) மூலம் பார்க்கலாம். சாதாரண நுணுக்குக்காட்டி மூலம் காணமுடியாத அளவிற்கு வைரஸ் மிகச்சிறியது. இதனை மிகவும் சக்தி வாய்ந்த இலத்திரன் நுணுக்குக்காட்டி (Electron Microscope) மூலமே பார்க்கமுடியும். தற்போது இலங்கையில் மிக வேகமாகப்பரவி வரும் பன்றிக் காய்ச்சலும், A H1N1 வைரஸ் தொற்றின் காரணமாகவே பரவுகின்றது.  
வைரஸ் கிருமிகள் விருத்தியடைந்து, பெருகுவதற்கு உயிருள்ள கலம் (Cell) தேவை. அது பெருகும் போது, தான் தங்கியிருக்கும் கலத்தை அழிக்கக்கூடும்; அல்லது செயற்திறனைப் பாதிக்கக்கூடும்.  
எயிட்சை உண்டாக்கும் எச்.ஐ.வி வைரஸ் மனித உடலின் நிர்ப்பீடனத் தொகுதியை தாக்குகின்றது. நிர்பீடனத்தொகுதியில் உள்ள ரீ-ஹெல்பர் கலங்களையே (T-helper Cell) இது முக்கியமாகத் தாக்குவதை விஞ்ஞானிகள் கண்டறிந்துள்ளனர். HIV வைரஸ் தொற்றியிருக்கும் கலத்தில் பெருகிப் பின் அக்கலத்தை அழித்து வெளியேறுகிறது.  
வெளியேறிய வைரசுகள் மேலும் பல கலங்களைத் தாக்கி அழித்துப் பெருகுகின்றன. இவ்வாறு நோயாளியின் நிர்பீடனத் தொகுதி பெரிதும் பாதிக்கப்படும். இந்நிலையிலேயே நோய்க்கான அறிகுறிகள் தோன்ற ஆரம்பிக்கிறது.  
ஒருவர் எச்.ஐ.வி யுடன் பல ஆண்டுகாலம் வாழ முடியும். ஆனால், அவர் உடல் நோய் எதிர்ப்புச் சக்தியை இழக்கும் போதுதான் எய்ட்ஸ் நோயாளியாகிறார். ஓர் ஆண்டுக்குள் அவருக்கு ஏராளமான நோய்கள் ஒன்றன் பின் ஒன்றாக தொற்றிக் கொள்ளும் நிலை அவருக்கு ஏற்படுகிறது.
# எய்ட்ஸ் விழிப்புணர்வு

## எயிட்ஸின் தன் வரலாறு

ஜூன் 5, 1981அன்று அமெரிக்காவைச் சேர்ந்த நோய்கட்டுப்பாடு மற்றும் தடுப்பு மையம் சி.டி.சி. ஆண் ஓரினச்சேர்க்கை கொண்டிருந்த 5 நபர்களிடம் ஒரு அரிய வகை நிமோனியாவைக் கண்டறிந்து ஓர் அறிக்கையை வெளியிட்டது. இந்த அறிக்கையே எய்ட்ஸ் கண்டறியப்பட்டதற்கான முதல் ஆவணமாகும். முதலில் எய்ட்ஸ் என்பது ஓரினச்சேர்க்கையோடு தொடர்புடைய நோய் எதிர்ப்பு குறைப்பாடு என்று அழைக்கப்பட்டது. ஓரினச்சேர்க்கை புற்று நோய் என்றும் இது ஆரம்பத்தில் அழைக்கப்பட்டது. இவ்வாறாக எயிட்ஸ் நோய் 1981ம் ஆண்டிலேயே அறியப்பட்ட போதிலும், அதை உண்டாக்கும் வைரஸ் கிருமி 1983ம் ஆண்டிலேயே இனங்காணப்பட்டது. பிரான்ஸ் நாட்டில் உள்ள பாஸ்டர் விஞ்ஞானக் கூடத்தில் (Institute Pasteur) பிரான்சு நாட்டு விஞ்ஞானி லூக் மொண்டிக்கயர் எனும் விஞ்ஞானியால் முதலில் கண்டுபிடிக்கப்பட்டது. அப்பொழுது இது L.A.V வைரஸ் (Lymphadenopathy associated Virus) என்று பெயரிடப்பட்டது. 1984 ம் ஆண்டு அமெரிக்காவில் உள்ள **தேசிய புற்று நோய் நிறுவனம்** இக்கிருமிதான் எயிட்ஸ் நோயை உண்டாக்குகிறது என்பதை உறுதிப்படுத்தியது. அப்பொழுது இதற்கு H.I.V – type III வைரஸ் ( Human T-Iymphotrophic Virus type III) என்று பெயரிடப்பட்டது. 1986 ம் ஆண்டில் தான் தற்போது பயன்படுத்தப்படும் HIV வைரஸ் (Human (மானுட) I mmuno deficiency (நீர்ப் பீடனக் குறைபாடு.) Virus (வைரசு)) என்ற பெயர் உலகளாவிய ரீதியில் ஏற்றுக்கொள்ளப்பட்டது.  
HIV வைரஸின் இரண்டு உப பிரிவுகள் இருப்பதாக இப்பொழுது நம்பப்படுகிறது. ஆரம்பத்தில் அமெரிக்கா உட்பட மேற்கத்தைய நாடுகளில் கண்டுபிடிக்கப்பட்டதை HIV-I என்றும், பின்பு மேற்கு ஆபிரிக்க நாடுகளில் கண்டு பிடிக்கப்பட்ட புதிய உபபிரிவை HIV – II என அழைக்கிறார்கள்.
# எய்ட்ஸ் விழிப்புணர்வு

## எயிட்ஸ் பரவுதல் தன்மை

பொதுவாக HIV மனித உடலில் உள்ள எல்லா திரவங்களிலும் படிந்திருக்கிறது என்றாலும் கூட, இரத்தம், விந்து, பெண்ணுறுப்புகளில் உருவாகும் திரவம், தாய்ப்பால் ஆகியவற்றின் வாயிலாகத்தான் பரவுகின்றது. எனவே ஆண் பெண் உடலுறவின் போது பாதுகாப்பு முறைகளைக் கையாள்வது அவசியமாகின்றது. எச்.ஐ.வி தொற்று உள்ளவருடன் பாதுகாப்பற்ற உடல் உறவு கொள்வோருக்கு இந்த எச்.ஐ.வி தொற்றி விடுகிறது. 80 சதவீத எய்ட்ஸுக்கு காரணம் பாதுகாப்பற்ற உடல் உறவுதான் என்று மதிப்பிடப்பட்டுள்ளது. 25 வயதுக்குட்பட்ட இளைஞர்களுக்கு எய்ட்ஸ் அதிகமாக பரவுகிறது. அதற்கு காரணம் அந்த வயதில் அவர்கள் பாலுறவில் அதிக நாட்டமிக்கவர்களாக இருப்பதால் பாதுகாப்பான உடல் உறவை மறந்து விடுகிறார்கள். “நீங்கள் எப்படிபட்டவராக இருந்தாலும், எங்கு வாழ்கிறவராக இருந்தாலும் எச்.ஐ.வி தொற்று பற்றிய விழிப்புணர்வுடன் செயல்பட வேண்டும்’ என்று தேசிய எய்ட்ஸ் கட்டுப்பாட்டு நிறுவனம் மற்றும் யுனிசெப் கூட்டாக வெளியிட்டுள்ள கையேட்டில் தெரிவித்துள்ளது.  
மேலும் போதைப் பொருட்களைப் பயன்படுத்துகையில் சுத்தம் செய்யாப்படாத ஊசியை ஒருவருக்கொருவர் செலுத்திக் கொள்வதன் மூலமாகவும் HIV பரவுகிறது. இதே போல் அறுவை சிகிச்சையின் போது சுத்திகரிக்கப்படாத ஆயுதங்களைப் பயன்படுத்துவதனாலும், HIV பரவக்கூடிய வாய்ப்புகள் உள்ளன. அதே நேரம் HIV உள்ள இரத்தம் மூலமாகவும் எளிதாக பரவுகிறது.  
பாதிக்கப்பட்ட தாயிடமிருந்து குழந்தைக்கு பரவுதல் எனும் போதுகர்ப்பகாலம், பேறு காலம், தாய்ப்பால் புகட்டும் காலம் ஆகிய காலங்களில் குழந்தைக்கு HIV பரவுகிறது. எயிட்ஸ் நோயுற்றவரின் உடற் திரவங்களுடன் தொடர்பு ஏற்பட்ட எவரையுமே இந்நோய் தாக்கக்கூடும். அதே நேரம் கொனரியா (Gonorrohoea), சிபிலிஸ் (Syphilis), ஹெர்பீஸ் (Herpes) போன்ற ஏனைய பாலியல் நோய் உள்ளவர்களுக்கும், பாலியல் உறுப்புகளில் சிறுகாயங்கள், உரசல்கள் உள்ளவர்களுக்கும். பலரோடு உடலுறவு வைப்பவர்களுக்கும் இந்நோய் ஏற்படக்கூடிய நிகழ்தகவு அதிகம்.
HIV தொற்றியோருடன் சாதாரணமாக சமூக பழக்கவழக்கங்களில் ஈடுபடுவதனூடாகவோ, கைகுலுக்குதல், தொடுதல், கட்டியணைத்தல், விளையாடுதல், புகையிரதம் மற்றும் பஸ் வண்டிகளில் பயணம் செய்தல், வியர்வை, கண்ணீர், சிறுநீர் மற்றும் முத்தமிடல் மூலமாகவோ, பொதுக்கழிப்பறைகள் மற்றும் படுக்கை, அவர்கள் பயன்படுத்திய உணவுப் பாத்திரங்கள் மூலமாகவோ, நீச்சல் குளம் மற்றும் இருமல், தும்மல், கொசுக்கடி மூலமாகவோ பரவாது. இருப்பினும் பொது இடங்களில் சவரம் செய்து கொள்ளும் ஆண்கள் பொதுக் கத்திகளைப் பயன்படுத்தாமல் புதிய சவர அலகுகளை பயன்படுத்துவதை உறுதி செய்து கொள்ளல் வேண்டும்.
# எய்ட்ஸ் விழிப்புணர்வு

## எயிட்ஸ் அறிகுறிகள்

- அறிகுறிகள் HIV பாதிப்புக்குள்ளான பலரிடம் ஆரம்பநிலையில் அதற்கான அறிகுறிகள் தெரிவதில்லை. இருந்தபோதிலும் சிலரிடம் இது “ஃப்ளு சுரமாக” (காய்ச்சல்) வெளிப்படுகிறது. அதுவும் இந்த வைரஸ் மூன்று முதல் ஆறு வாரங்களுக்குப் பிறகே தெரிகிறது.  
இந்தத் தீவிர HIV பாதிப்பினால் ஏற்படும் உடல் நலக்குறைவு, காய்ச்சல், தலைவலி, உடல்சோர்வு, குமட்டல், வியர்வை (குறிப்பாக இரவு நேரங்களில் ) நடுக்கம், வயிற்றுப்போக்கு, நெறிகட்டுதல் (அக்குள், கழுத்து) போன்றவற்றினைத் தோற்றுவிக்கின்றது. இந்த அறிகுறிகள் கூட HIV தொற்றிய ஒரு சில நாட்களில் தெரிவதில்லை. மேலும் இது, ஆரம்பநிலையில் வேறு ஏதோ ஒரு வைரஸ் என்று தவறாகவே இனங் காணப்படுகிறது. எனவே ஆரம்ப நிலையில் HIV தொற்றைக் கண்டுபிடிப்பது கடினமாகும்.  
தொற்று ஏற்பட்ட முதல் மூன்று மாதங்களில் வைரசின் எண்ணிக்கை கணக்கற்றுப் பெருகி, உடலின் பல பாகங்களிலும் பரவுகின்றன. குறிப்பாக மூட்டுக்களில் உள்ள இழையங்கள் இதனால் பாதிக்கப்படுகின்றன. இந்நிலையில் அத்தொற்று, பாதிக்கப்பட்டவர்களிடமிருந்து மற்றவர்களுக்கு எளிதாகப் பரவிவிடுகின்றது.  
உடலில் உள்ள நோய் எதிர்ப்பு கலங்களான வெண் குருதித்துணிக்கை அனைத்தும் ஒன்று திரண்டு போராடத் தொடங்கும் போதுதான் HIV யின் வேகம் சற்று குறைகிறது. HIV தொற்றின் தீவிரமான அறிகுறிகள் தெரிய பல வருடங்கள் ஆகின்றன. பெரியவர்களுக்கு HIV தொற்றிய பிறகு அது வெளித் தெரிவதற்கு 10 வருடங்களுக்கும் மேல் ஆகிறது. HIV தொற்றோடு பிறக்கும் குழந்தைகளுக்கு அது தெரிய இரண்டு வருடங்கள் ஆகின்றன. இவ்வாறு அறிகுறிகள் தெரியாத நிலை மனிதருக்கு மனிதர் மாறுபடும்.
“எய்ட்ஸ்” வெளியில் தெரிய ஆரம்பித்த உடன் பாதிக்கப்பட்டவர் அடிக்கடி நோய் வாய்ப்படுவர். உடல் எடை குறைவு, தொடர் காய்ச்சல், வயிற்றுப்போக்கு ஆகியன எய்ட்ஸின் முக்கியமான அறிகுறிகளாகும். மேலும் எய்ட்ஸ் நோயாளிகள், காசநோய், பூஞ்சான் நோய் தொற்று, சில வகைப்புற்று நோய்கள், நிமோனியா போன்ற பல்வேறு நோய்களால் பாதிக்கப்படுகின்றனர்.
# எய்ட்ஸ் விழிப்புணர்வு

## எய்ட்சு தெரிந்து கொள்ள வழி

எச்.ஐ.வி தொற்றடைந்தோர் நீண்டகாலம் செல்லும் வரை எவ்வித நோயறிகுறிகளையும் வெளிக்காட்டுவதில்லை.எனவே புறத்தே தென்படும் பண்புகளை கொண்டு அவர்களை இனம்காண முடியாது.எச்.ஐ.வி தொற்றடைந்துள்ளோரை இனம்காணப்படுவதற்கு மிகச் சிறந்த முறை அவர்களது இரத்தத்தில் அடங்கியுள்ள எச்.ஐ.வி பிறபொருளெதிரிகளை இனம்காண்பதாகும். இதற்காக இரண்டு வகை இரத்தச் சோதனைகள் நடத்தப்படுகின்றன.  
முதலாவதாக நடத்தப்படும் இரத்தச் சோதனை, எலைசா சோதனையாகும். இது இனம்காணல் பரிசோதனை எனப்படுகிறது. எலைசா சோதனையானது எச்.ஐ.வி தொற்று அல்லாத பிற காரணங்கள் தொடர்பாகவும் நேர் வகை பெறுபேற்றை தர இடமுண்டு.
வெஸ்டர்ன் புலொட் சோதனை இது உறுதிப்படுத்தும் சோதனையாகும். எலைசா சோதனையில் நேர் வகையை காட்டும் ஒவ்வொரு இரத்த மாதிரியும் வெஸ்டர்ன் புலொட் சோதனைக்கு உட்படுத்தப்படும். இது ஒரு சிறப்பான சோதனையாகும். இரத்த வகையில் எச்.ஐ.வி பிறபொருளெதிரி காணப்பட்டால் மாத்திரமே இச் சோதனையின் போது பெறுபேறு காட்டப்படும்.  
எலைசா சோதனை, வெஸ்டர்ன் புலொட் சோதனை ஆகிய இரண்டு சோதனையிலும் நேர்(+ )வகை காணப்பட்டால் எச்.ஐ.வி பிறபொருளெதிரி உண்டு என்பது அல்லது எச்.ஐ.வி தொற்று ஏற்பட்டுள்ளது என்பது உறுதியாகும்.
# எய்ட்ஸ் விழிப்புணர்வு

## எய்ட்சு தெரிந்து கொள்ள வழி

### யாரெல்லாம் எச்.ஐ.வி பரிசோதனை செய்து கொள்ளலாம்?

தமது பாலியல் நடத்தைகள் தொடர்பாக ஒருவருக்கு சந்தேகம் ஏற்பட்டால் அல்லது ஒருவருக்கு எச்.ஐ.வி தொற்று ஏற்பட்டுள்ளதாக வைத்தியர் சந்தேகப்படுவதாக இருந்தால், மேலும் வேலை வாய்ப்புப் பெறுவதற்கோ வெளிநாட்டு வேலை வாய்ப்பு பெறச் செல்வதற்கோ முன் தேவையாகக் கருதப்படும் சந்தர்ப்பத்தில் இரத்தப் பரிசோதனை மேற்கொள்ளுதல் அவசியமானதாகும். அதேபோல இரத்ததானம் செய்யப்படும்போது இரத்த மாதிரி ஒவ்வொன்றிலும் எச்.ஐ.வி தொற்றுக் காணப்படுகின்றதா என்பதை அறிதல் அவசியம். இத்தகைய சந்தர்ப்பங்களில் இரத்த சோதனைகள் செய்து கொள்ளல் வேண்டும். மேலும், சுய விருப்பின் பேரிலும் ஒருவர் இரத்தப் பரிசோதனை செய்து கொள்ளலாம். இத்தகைய இரத்த சோதனைகள் பாலியல் நோய்கள் தொடர்பான வைத்திய நிலையங்களிலும், அரசாங்க, தனியார் வைத்தியசாலைகளிலும், இரத்தப் பரிசோதனையை மேற்கொள்ளும் ஆய்வுகூடங்களிலும், விசேட இரத்த பரிசோதனைக் கூடங்களிலும் இச்சோதனைகளை செய்து கொள்ளலாம்.
எச்.ஐ.வி தொற்றுக்கு ஆளாகியிருப்பதாக அறுவுத்தலானது மிக உறுத்துணர்வுடைய ஒன்றாக அமையக் கூடுமாதலால் சோதனைப் பெறுபேற்றை அறிந்து கொள்ளத்தக்க வகையில் அவரைத் தயார்படுத்த வேண்டியது அவசியமாகும். இரத்தச்சோதனைக்கு உள்ளானவருக்கே சோதனை தெரிவுகள் வழங்கப்படும். அதன் அந்தரங்கத் தன்மையைப் பேணுவது சுகாதார ஊழியர் ஒருவரினதும் பொறுப்பாகும். நோய் பற்றித் தீர்மானிப்பதற்காக எச்.ஐ.வி சோதனை நடத்துதல். இச் சோதனை தெரிவுகள் அதனைக் கோரிய வைத்தியருக்கு மாத்திரமே வழங்கப்படும். ஒவ்வொரு சுகாதார ஊழியரும் சோதனையின் அந்தரங்கத் தன்மையைப் பேணக்கடமைப்பட்டுள்ளனர்..
# எய்ட்ஸ் விழிப்புணர்வு

## எயிட்ஸ் மருந்துகள்

HIV தொற்று ஏற்பட்ட பின்பு அதனை முற்றாக அழிக்க இதுவரை மருந்துகள் கண்டுபிடிக்கப்படவில்லை. இதன் காரணமாகவே எய்ட்ஸைக் குணப்படுத்த முடியாத நோயாக கூறப்படுகின்றது. இருப்பினும் HIV கிருமிகள் உடலினுள் பரவும் வேகத்தை குறைக்கக் கூடிய மருந்துகள் இப்போது சந்தையில் கிடைக்கின்றன. நோய்த் தொற்றுக்களுக்கான சிகிச்சையுடன் இந்த மருந்துகளையும் முறையாகப் பயன்படுத்தினால் HIV பாதிப்பு உள்ளவர்கள் பல ஆண்டுகள் ஆரோக்கியத்துடன் உயிர் வாழக்கூடிய நிகழ்தகவு உண்டு.  
HIV யைக் கட்டுப்படுத்தும் மருந்துகள் பொதுவாக **ஆண்டி ரெட்ரோ வைரஸ் மருந்துகள்** (Antireteoviral Drugs) என்று அழைக்கப்படுகின்றன. இம்மருந்துகள் பல்வேறு நிறுவனங்களின் மூலம் மூன்று நிலைகளில் கிடைக்கின்றன. இவை இரத்தத்தில் கலந்துள்ள வைரசின் எண்ணிக்கையைக் குறைப்பதுடன், அவை பரவுவதையும் கட்டுப்படுத்துகின்றன. மருந்துகளில் ஏற்படும் ஒவ்வாமையைக் குறைக்க பொதுவாக ஆன்டி ரெட்ரோ வைரஸ் (Antireteoviral Drugs) மருந்துகளை கலப்பு சிகிச்சை முறையில் தான் எடுத்துக் கொள்ள வேண்டும் என்று சிபாரிசு செய்யப்பட்டுள்ளது.  
ஆன்டி ரெட்ரோ வைரஸ் மருந்துகளை பயன்படுத்துபவர்கள் முறையாகவும், தொடர்ச்சியாகவும் சிகிச்சை மேற்கொள்வது அவசியமாகும். HIV க்காக மாத்திரமல்லாமல் அபாயகரமான வைரஸ் தொடர்பாக எத்தகைய தொற்றுக்களுக்கும் இது பொருந்தும். சிகிச்சை மேற்கொள்ளப்படுவது மாத்திரமன்றி வைத்தியர்களின் ஆலோசனைப்படி உரிய மருந்தை உரியநேரத்தில் உட்கொள்ளுதல் அவசியமானதாகும். மாறாக தான் நினைத்தவாறு மருந்துகளை உட்கொண்டால் அதன் பலன் குறைவாகவே இருக்கும். மேலும், தொடர்ச்சியாக மருத்துவரை உரிய நேரத்தில் சந்தித்து ஆலோசயைப் பெறுவதினூடாக, தான் உட்கொள்ளும் மருந்தின் ஆற்றலை அறிந்து கொள்ளவும் அல்லது அதனால் ஏற்படும் பக்க விளைவுகளை அறிந்து விரைவாக அவற்றைப் போக்கிக் கொள்ளவும் முடியுமானதாக இருக்கும். ஒரு முறை ஆன்டி ரெட்ரோ வைரஸ் மருந்துகளை பயன்படுத்த ஆரம்பித்து விட்டால் அவர்கள் வாழ்நாள் முழுவதும் அம்மருந்துகளை பயன்படுத்த வேண்டும். எனினும் இம்மருந்து வகைகளுக்கு அதிக பணம் செலுத்தவேண்டியதால் சிலர் தொடர்ச்சியாகப் பயன்படுத்துவதில்லை. இருப்பினும் தற்போது இம்மருந்துகளின் விலைகள் குறைக்கப்பட்டிருக்கிறது.  
அதேநேரம், HIV ஆனது இம் மருந்து வகைகளுக்கு இசைவாக்கமடைந்து எதிர்ப்பைக் காட்டும் ஆபத்து நிலையும் தற்போது உருவாகியுள்ளதாக தெரிவிக்கப்படுகின்றது. இதனால் HIV தொற்றடைந்தோருக்காகப் பெரும்பாலும் ஏக காலத்தில் இரண்டு அல்லது மூன்று வகை மருந்துகள் வழங்கப்படுவதுண்டு. இவ்வாறான நிலைமைகளில் வைரஸின் இசைவாக்கத்தன்மை குறைவடையலாம்.  
HIV தொற்றுக்கு பெரும்பாலும் பின்வரும் மருந்து வகைகளே பயன்படுத்தப்படுகின்றன.
1.Nucleoside analogues
2.NonNucleoside reverse trancriptasinhibirors
3.Protese inhibitors
இந்த மருந்து வகைகள் வெவ்வேறு வர்த்தகப் பெயரில் சந்தையில் காணப்படுகின்றன.
# எய்ட்ஸ் விழிப்புணர்வு

## எயிட்ஸ் மருந்துகள்

### ஆராய்ச்சி நிலையிலுள்ள சிகிச்சை முறைகள்

ஆல்பேர்டா பல்கலைக்கழக (University of Alberta) விஞ்ஞானிகள் எச்.ஐ.வி வைரஸ் பரவுவதைத் தடுக்கும் ஆற்றல் கொண்ட TRIM 22 என்ற ஒரு பரம்பரை அலகைக் (Gene) கண்டுபிடித்துள்ளதாக அண்மையில் அறிவித்துள்ளார்கள். இது பற்றிய செய்தி scienceblog.com ல் வெளியாகியுள்ளது. இந்த பரம்பரை அலகானது எச்.ஐ.வி வைரஸ் மனித கலங்களில் பெருகுவதைத்த தடுக்கும் ஆற்றல் கொண்டது என்பதை அவர்கள் ஆய்வுகூடப் பரிசோதனைகளிலேயே கண்டுள்ளனர். ஆயினும் எச்.ஐ.வி வைரஸ் தொற்றிய மனிதர்களில் வைரஸ் தொற்றை அழிக்கும் முறையை இன்னும் அவர்கள் கண்டறியவில்லை. அதனை கண்டறியும் முயற்சியில் அவர்கள் ஈடுபட்டுக் கொண்டு இருக்கிறார்கள். இந்த ஜீனைக் கண்டுபிடித்ததன் மூலம் எதிர்காலத்தில் எயிட்ஸக்கு எதிரான புதிய இன மருந்தையோ அல்லது தடுப்பு மருந்தையோ கண்டு பிடிக்க முடியும் எனவும் நம்புகிறார்கள்.  
தடுப்பூசி குறைந்த விலையில் கிடைக்கக்கூடும் என்பதாலும், இதனால் வளர்ந்து வரும் நாடுகள் தடுப்பூசி பெற்றுக் கொள்ள எதுவாய் இருக்கும் என்பதாலும், தடுப்பூசி இருக்கும் பட்சத்தில் தினசரி சிகிச்சை தேவையற்றது என்பதாலும் இப்பரவல் தொற்றினைத் தடுக்க தடுப்பூசி ஒன்றே சிறந்த வழி என்று கணிக்கப்பட்டுள்ளது. இருந்தபோதிலும் ஏறத்தாழ 30 வருடங்களுக்குப் பின்னும் எச் ஐ வி -1 தடுப்பூசி தயாரிப்பதென்பது கடினமான இலக்காகவே உள்ளது.  
தற்போதைய மருந்துகளின் பக்கவிளைவுகளைக் குறைப்பது, சிகிச்சை பின்பற்றப்படுதலை அதிகரிக்க மருந்து நியமங்களை எளியவையாக்குதல், மற்றும் மருந்துக்கான எதிர்ப்பை சமாளிக்க சிறந்த மருந்து நியமத் தொடர்களைத் தீர்மானித்தல் ஆகியனவைகளை உள்ளடக்கியதே தற்போதைய சிகிச்சை முறைகளை முன்னேற்றும் ஆராய்ச்சியாகும்.
எச் ஐ வி தொற்றின் வீச்சு குறைகிறது – ஐ நா தெரிவிப்பு  
கடந்த எட்டு ஆண்டுகளில் புதிதாக ஏற்படும் எச் ஐ வி தொற்றின் அளவு கணிசமாக குறைந்திருப்பதாக ஐநா மன்றத்தின் அறிக்கை குறிப்புணர்த்தியுள்ளது. எயிட்ஸ் நோய் எதிர்ப்பில் செயலாற்றிவரும் ஐ.நா மன்ற அமைப்பின் அறிக்கையில், சஹாராவுக்கு தெற்கே இருக்கும் ஆபிரிக்க நாடுகளில் தான் மிகப்பெரிய முன்னேற்றம் ஏற்பட்டுள்ளதாக தெரிவிக்கப்பட்டுள்ளது. 2001 ஆம் ஆண்டின் ஆரம்பத்துடன் ஒப்பிடும்போது, 2008 ஆம் ஆண்டில் ஏற்பட்ட புதிய எச் ஐ வி தொற்றுக்களின் எண்ணிக்கை 4 லட்சமாகக் குறைந்திருப்பதாக இந்த அறிக்கையில் கூறப்பட்டுள்ளது.
எச் ஐ வி தடுப்பு நடவடிக்கைகள் ஓரளவு இதற்கு காரணமாக இருந்ததாக ஐநா மன்றத்தின் எயிட்ஸ் நோய் தடுப்புப்பிரிவின் இயக்குநர் தெரிவித்திருக்கிறார். அதேசமயம் இந்த எயிட்ஸ் நோய் தன்னை தொடர்ந்து தகவமைத்துக்கொண்டு வருவதாக தெரிவித்த அவர், இதனால் அதிகம் பாதிக்கப்படக் கூடியவர்களுக்கு இதை தடுக்கும் நடைமுறைகள் சென்று அடைவதில்லை என்றும் கவலை வெளியிட்டிருக்கிறார்.
# எய்ட்ஸ் விழிப்புணர்வு

## எயிட்ஸ் மருந்துகள்

### தமிழக அரசின் இலவச மருத்துவ சிகிச்சை

- 2-3 வருடம் தொடர்சிகிச்சை
- இலவச இரத்த பரிசோதனை
- தேவைப்பட்டால் உள்நோயாளியாக அனுமதி
- மாதம் ஒரு முறை தாம்பரம் சென்றால் போதும்
- மாதம் 2000-3000க்கு மருந்து இலவசம்  
சிகிச்சை கிடைக்கும் இடங்கள்:
- தாம்பிரம் டி.பி மருத்துவமனை
- தண்டையார்பேட்டை அரசு மருந்துவமனை
- மற்றும் நாமக்கல் அரசு மருத்துவமனை
# எய்ட்ஸ் விழிப்புணர்வு

## HIV தொற்று வராமல் இருக்க…

எய்ட்ஸ் பாதுகாப்பு HIV தொற்றுவராமல் இருக்க தடுப்பூசிகளோ அதனை குணப்படுத்துவதற்கு மருந்துகளே இல்லை. HIV தொற்று வராமல் இருக்க ஒரே வழி பாதுகாப்பான நடத்தைகளே ஆகும். பிரதானமாக உடலுறவின் மூலம் பரவுவதைத் தடுத்தலுக்கான பூரண முயற்சிகளை மேற்கொள்ளல் வேண்டும். இச்சந்தர்ப்பத்தில் பாதுகாப்பான உடலுறவுக்குப் பின்வரும் வழிகாட்டு நெறிகள் உதவும்.  
ஒருவருக்கொருவர். உண்மையாக இருத்தல் வேண்டும். பாலுறவு நடத்தைகள் நபருக்கு நபர் வேறுபடுவதால் ஒருவருக்கொருவர் நம்பிக்கையோடு இருத்தல் அவசியமானதாகும். இச்சந்தர்ப்பத்தில் ஒருவர் மற்றொருவரை உண்மையாக இருக்க வலியுறுத்த வேண்டும். மேற்கத்தேய நாடுகளைப் போல எண்ணற்ற நபர்களுடன் உடலுறவு கொள்வதை தவிர்த்துக் கொள்ளல் வேண்டும். இதே போல் அடிக்கடி உடலுறவு கொள்வோரை மாற்றுவதையும் இயலுமான வரை தவிர்த்துக் கொள்ளல் வேண்டும்  
பிற பாதுகாப்பு முறைகளிலும் அவதானம் செலுத்துதல் வேண்டும். ஒரே முறை பயன்படுத்தக் கூடிய ஊசியை மட்டுமே உபயோகப்படுத்த வேண்டும். அதிலும் குறிப்பாக நரம்புகளில் செலுத்தும் ஊசியைப் பயன்படுத்தும் போது இதை கண்டிப்பாகக் கடைப்பிடிக்க வேண்டும். இது முடியாமல் பல முறை பயன்படுத்தக் கூடிய ஊசியை ஏற்க வேண்டியிருந்தால் அது நன்கு சுத்திகரிக்கப்பட்டதாக இருக்க வேண்டும். கருவுற்ற பெண்கள், “தாய் சேய் தொற்றுத் தடுப்பு மையத்தை” அணுக வேண்டும். அங்கு பரிசோதனை செய்து கொண்டு HIV இருப்பது கண்டுபிடிக்கப்பட்டால் மருத்துவர்களின் அறிவுரையைப் பின்பற்றி குழந்தைகளுக்கு இத்தொற்று பரவாமல் இருக்க முயற்சிக்க வேண்டும்.
இரத்தம் தேவைப்பட்டால் அங்கீகரிக்கப்பட்ட இரத்த வங்கிகளை அணுக வேண்டும். HIV தொற்று இல்லை என்ற சான்றிதழுடன் கூடிய இரத்தத்தைப் பெறுவது அவசியமாகும். ஒருவர் பால்வினை நோயைப் பெற்றிருந்தால், அவர் உடலுறவு கொள்ளும் போது அந்நோய் அதிகரித்து பல்வேறு மாற்றங்களை அடைந்து HIV தொற்றாக மாறிவிடும். எனவே பால்வினை நோய் உள்ளவர்கள் எவ்வளவு விரைவாக முடியுமோ அவ்வளவு விரைவாக தகுந்த சிகிச்சையினை மேற்கொண்டு இந்நோயை குணப்படுத்திக் கொள்ள வேண்டும்.
# எய்ட்ஸ் விழிப்புணர்வு

## எய்ட்ஸ் நோயாளிகளும் மனிதர்களே!

**எய்ட்ஸ் நோய்க்கு விழிப்புணர்வு ஏற்படுத்தும் விதமாக தமிழக பள்ளி கல்வித்துைறை AIDS பற்றிய விழிப்புணர்வு போட்டிகளை ஆண்டுக்கு ஒரு முறை நடத்தி வருகிறது.**  
எய்ட்ஸ் நோயாளிகள் சமூகத்தின் பார்வையில் பொதுவாக வேண்டப்படாதவர்களாகவே கருதப்படுகின்றனர். இது தவறு. ஒரு எயிட்ஸ் நோயாளியைப் பொறுத்தமட்டில் தகாத பாலுறவால் மாத்திரம் நோயைப் பெற்றிருப்பார் என்று கூற முடியாது. சில சந்தர்ப்பங்களில் அத்தகைய பழக்கங்கள் இல்லாதவர்களும்கூட அவர்களை அறியாத சந்தர்ப்பங்களிலும் இந்நோய் தொற்றலாம். எனவே எயிட்ஸ் நோயாளிகளை சாதாரண மனிதர்களாக கருதி அவர்களுக்கு உரிய உரிமைகளைகளையும், சலுகைகளையும் வழங்க வேண்டியது சமூகத்தின் கடமையாகும்.
சட்டத்தின் முன் அனைவரும் சமமானவர்களே. அனைவருக்கும் சம உரிமைகள் உண்டு. பிறப்பு, பால், இனம், மதம் முதலிய வேறுபாடுகள் இன்றி உரிமைகள் அனைவருக்கும் பொதுவானவை. எயிட்ஸ் ஆல் பாதிக்கப்பட்டவர்கள் என்பதற்காக அவர்களுக்கு இந்த உரிமைகள் மறுக்கப்படக் கூடாது. தெரிந்து தெளிவடைதல், ஒப்புக் கொள்ளுதல் என்பது ஒரு விஷயத்தையும் அதற்கு உட்பட்டவர், அதனைப் புரிந்து கொண்டு சுயமாக முடிவெடுப்பதாக இருக்க வேண்டும்.  
மருத்துவர் மற்றும் நோயாளியின் உறவு நிலை புரிதலின் அடிப்படையில் அமைய வேண்டும். எனவே மருத்துவர், ஒரு நோயாளியிடம் பரிசோதனை மேற்கொள்கிறார் என்றால் அதன் உண்மையான நிலையினை அந்த நோயாளியிடம் தெரிவித்துவிட வேண்டும். அவருடைய முழுமையான சம்மதத்தை தெரிந்த பிறகே அந்தப் பரிசோதனையைத் தொடருவதோ, விடுவதோ என்று வைத்தியர் முடிவெடுக்க வேண்டும். எயிட்ஸ் பாதிப்பானது மற்ற நோய்களிலிருந்து மிகப்பெரிய வித்தியாசத்தை உடையது. எனவே இது குறித்து பரிசோதனை என்றால் சம்பந்தப்பட்டவருக்குத் தெளிவாக இப்பரிசோதனை குறித்துத் தெரிவித்துவிட வேண்டும். தெரிவித்த பின் வேறு ஒரு பரிசோதனையை மேற்கொள்ளல் கூடாது. இது நோயாளிகளின் உரிமையாகும். அப்படி ஏதேனும் தவறு நேர்ந்தால் அது குறித்து நோயாளிகளினால் நீதி மன்றத்தை அணுக முடியும். ஆனால் HIV . மற்றும் எய்ட்சுடன் வாழும் மக்கள் நீதி மன்றம் செல்ல அஞ்சுகின்றனர். ஏனெனில் வெளி உலகத்திற்குத் தங்களின் நிலைமை தெரிந்துவிடும் என்று பயப்படுகின்றனர்.  
வேறுபடுத்திப் பார்க்கும் போக்கிற்கு எதிரான உரிமை எனும் போது ‘எல்லோரையும் சமமாக நடத்த வேண்டியது அடிப்படை உரிமையாகும்.” இதனை அரசாங்கம் போற்றுகிறது. ஆனால் தனியாரிடம் இது காணப்படுவது குறைவு. இது குறித்து சட்டம் தெரிவிக்கும் கருத்து, அரசுத்துறையோ அல்லது அரசு சார்புடைய நிறுவனங்களோ, அல்லது தனியார் துறையோ தங்களிடம் பணிபுரிந்தவர்கள் இடையே வேறுபாடு காட்டக்கூடாது என்பதாகும்.  
தங்கள் உடல் நலனில் அக்கறை காட்டுதல் என்பது ஒவ்வொரு மனிதருக்குமான அடிப்படை உரிமையாகும். எனவே எயிட்ஸ் நோயாளிகள் பரிசோதனைக்காக மருத்துவமனையை அணுகும் போது, அவர்களை மருத்துவமனைகளில் சேர்க்க மறுப்பதோ, சிகிச்சைஅளிக்க மறுப்பதோ கூடாது. அப்படி நடந்தால் அதற்கு எதிராக சட்டத்தை நாடலாம்.
அதே போல் பணிபுரியும் இடங்களில் HIV நோயாளிகளை வேறுபடுத்திப் பார்க்கக்கூடாது. உடல் நலக் குறைவின் காரணமாக, ஒருவர் தொடர்ந்து வெகுநாள் பணிக்கு வரவில்லை என்றால் அவர்களை வேலையை விட்டு நீக்கலாம். ஆனால் HIV உள்ளது என்ற ஒரே காரணத்திற்காக ஒருவரை வேலையை விட்டு நீக்க கூடாது. அப்படிச் செய்தால், அவர்கள் சட்டபூர்வமான நடவடிக்கைகளை மேற்கொள்ளலாம். எனவே சாதாரண மனிதர்களைப் போலவே HIV எய்ட்ஸ் நோயாளிகளுக்கும் எல்லா உரிமைகளும் உண்டு. அந்த உரிமைகள் மறுக்கப்படும்போது அவர்கள் நீதி மன்றத்தை நாடலாம்.  
எய்ட்சு வந்து விட்டால்:
மனம் தளராமல், தன்னம்பிக்கையை வளர்த்துக் கொண்டு, அமைதியாக வாழப் பழகிக் கொள்வதுடன், மிகுந்த ஓய்வு எடுப்பதுடன் சத்துள்ள உணவை உண்ண வேண்டும்.
# எய்ட்ஸ் விழிப்புணர்வு

## புள்ளிவிபரம்

- உலகில் ஒரு மணி நேரத்தில் 600 நபர்கள் எச்.ஐ.வியால் பாதிக்கப்படுகிறார்கள்
- உலகில் ஒரு நிமிடத்தில் ஒரு குழந்தை எய்ட்ஸ் மூலம் இறக்கிறது.  
உலக சுகாதார அமைப்பின் 2006 கணக்கெடுப்பின்படி உலகளாவிய ரீதியில் எய்ட்ஸ் தொடர்புடைய நோயின் காரணமாக மரணமடைந்தவர்களின் எண்ணிக்கை 330,000 குழந்தைகள் உட்பட 2.1 மில்லியனாக அதிகரித்திருந்தது. 39.5 மில்லியன் மக்கள் எச்.ஐ.வி.யால் பாதிக்கப்பட்டிருந்தனர். இதில், 4.3 மில்லியன் மக்கள் புதிதாக நோய் காவப்பட்டவர்கள் என்பது குறிப்பிடத்தக்கது. ஆபிரிக்காவின் சகாராப் பாலைவனப்பகுதியை அண்மித்த பகுதி எய்ட்ஸ் நோயினால் மிக மோசமாகப் பாதிக்கப்பட்ட பகுதியாகும். 2007-ல் அப்பகுதியில் எயிட்ஸுடன் வாழ்பவர்களில் 68 % ஐயும், எயிட்ஸினால் மரணமடைந்தவர்களில் 76% ஐயும் உள்ளடக்கியிருந்ததோடல்லாமல், பின்பு வந்த 1.7 மில்லியன் புதிய நோய்த்தொற்றுக்கள், எச் ஐ வி யுடன் வாழ்வோர் எண்ணிக்கையை 22.5 மில்லியன் என்ற அளவிற்கு உயர்த்தியுள்ளதையும், அப்பகுதியில் எயிட்ஸினால் அனாதையாக்கப்பட்ட 11.4 மில்லியன் குழந்தைகள் வாழ்ந்து வருவதையும் உள்ளடக்கியிருந்தது. ஏனைய பகுதிகளைப் போலல்லாமல் சகாராவை அண்மித்த பகுதிகளில் எச் ஐ வி யுடன் வாழ்வோரில் 61% பேர் பெண்களாவர். தென்னாப்பிரிக்காவே உலகிலேயே அதிக அளவில் எச் ஐ வி நோயாளிகளைக் கொண்டிருக்கிறது. இதைத் தொடர்ந்து நைஜீரியாவும் இந்தியாவும் உள்ளன.  
கர்பிணிப் பெண்களிடமிருந்து பிறக்கப்போகும் குழந்தைக்கு எச்.ஐ.வி கிருமி பரவுவதைத் தடுக்க முடியும்:- கர்பிணிப் பெண்களிடமிருந்து பிறக்கப்போகும் குழந்தைக்கு எச்.ஐ.வி கிருமி பரவுவதைத் தடுக்க வசதி தற்பொழுது அனைத்து மருத்துவ கல்லுரி மருத்துவ மனையிலும், மாவட்ட தலைமை மருத்துவமனையிலும் இலவசமாக வழங்கப்பட்டு வருகிறது.
# பிளிப்கார்ட்

**பிளிப்கார்ட்** (Flipkart) பெங்களூரைத் தலைமையிடமாகக் கொண்டு இயங்கும் ஒரு இணையவழியாக பொருட்கள் விற்பனை செய்யும் ஒரு வலைத்தளமாகும். இந்தியாவின் இணையவழி பொருட்கள் விற்பனை நிறுவனங்களில் இதுவே மிகப்பெரியதாகும்.